b'\n_START_ARTICLE_\nLudwig Boltzmann\n_START_SECTION_\nVaikyst\xc4\x97 ir i\xc5\xa1simokslinimas\n_START_PARAGRAPH_\nBolcmanas gim\xc4\x97 Vienoje, Austrijos imperijos sostin\xc4\x97je. Jo t\xc4\x97vas, Liudvigas Georgas Bolcmanas, buvo valstybini\xc5\xb3 mokes\xc4\x8di\xc5\xb3 pareig\xc5\xabnas, o mama, Katerina Pauernfeind, kilusi i\xc5\xa1 Zalcburgo. Pirm\xc4\x85j\xc4\xaf i\xc5\xa1simokslinim\xc4\x85 Bolcmanas gavo i\xc5\xa1 privataus mokytojo, savo t\xc4\x97v\xc5\xb3 namuose. Jis lank\xc4\x97 auk\xc5\xa1t\xc4\x85j\xc4\x85 mokykl\xc4\x85 Lince, auk\xc5\xa1tutin\xc4\x97je Austrijoje. Kai Bolcmanui buvo penkiolika, mir\xc4\x97 jo t\xc4\x97vas._NEWLINE_Nuo 1863\xc2\xa0m. Bolcmanas studijavo fizik\xc4\x85 Vienos universitete. Daktaro laipsn\xc4\xaf gavo 1866\xc2\xa0m., o jo disertacija buvo apie duj\xc5\xb3 kinetin\xc4\x99 teorij\xc4\x85. Gav\xc4\x99s \xc5\xa1\xc4\xaf laipsn\xc4\xaf Bolcmanas dirbo asistentu dar 2 metus pas savo vadov\xc4\x85 D\xc5\xbeozef\xc4\x85 Stefan\xc4\x85. B\xc5\xabtent Stefanas ir supa\xc5\xbeindino Bolcman\xc4\x85 su D\xc5\xbeeimso Klarko Maksvelo darbu.\n_START_SECTION_\nAkademin\xc4\x97 karjera\n_START_PARAGRAPH_\n1869\xc2\xa0m., b\xc5\xabdamas 25 met\xc5\xb3, Bolcmanas d\xc4\x97ka rekomendacinio Stefano lai\xc5\xa1ko buvo paskirtas dirbti Graco universitete, jis tapo matematin\xc4\x97s fizikos profesoriumi. 1869\xc2\xa0m. jis praleido kelis m\xc4\x97nesius Heidelberge ir dirbo kartu su Robertu Bunsenu ir Leo Kionigsbergu, o 1971\xc2\xa0m. jis buvo kartu su Gustavu Kirchofu ir Hermanu von Helmholcu Berlyne. 1873\xc2\xa0m. Bolcmanas tapo Vienos universiteto matematikos profesoriumi ir ten liko iki 1867\xc2\xa0m.\n_START_SECTION_\n\xc5\xbdymiausi pasiekimai\n_START_PARAGRAPH_\nLiudvigo Bolcmano veikaluose molekulin\xc4\x97 kinetin\xc4\x97 teorija pirm\xc4\x85 kart\xc4\x85 pateikta kaip logi\xc5\xa1kai darni, nuosekli fizikos teorija. L. Bolcmanas daug nuveik\xc4\x97 pl\xc4\x97todamas ir populiarindamas Maksvelo elektromagnetinio lauko teorij\xc4\x85. Jis ry\xc5\xbetingai gyn\xc4\x97 molekulin\xc4\xaf \xc5\xa1ilumini\xc5\xb3 rei\xc5\xa1kini\xc5\xb3 ai\xc5\xa1kinim\xc4\x85, kovojo su mokslininkais, neigusiais molekuli\xc5\xb3 egzistavim\xc4\x85.\n_START_SECTION_\nAntrasis d\xc4\x97snis kaip netvarkos d\xc4\x97snis\n_START_PARAGRAPH_\nId\xc4\x97ja, kad antrasis termodinamikos d\xc4\x97snis arba entropijos d\xc4\x97snis yra netvarkos d\xc4\x97snis kilo d\xc4\x97ka Bolcmano.'